**Išrašas**

**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2022-03-07 Nr. TAR-24

Posėdžio data – 2022 m. kovo 1 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

5. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-138 „Dėl Klaipėdos miesto savivaldybės bendruomeninių organizacijų tarybos sudėties ir nuostatų patvirtinimo“ pakeitimas.

Pranešėjas – D. Petrolevičius. Teigia, kad šiuo sprendimo projektu būtų patikslinti ir atnaujinti Klaipėdos miesto savivaldybės bendruomeninių organizacijų tarybos (toliau – BO taryba) nuostatai, atsižvelgiant į Bendruomeninių organizacijų plėtros įstatymo naują redakciją.

D. Petrolevičius siūlo komitetui priimti protokolinį pavedimą Savivaldybės administracijai: esant daugiau nei vienai tokiai organizacijai, į Bendruomeninių organizacijų tarybą asmenis deleguotų ir jų skaičių nustatytų Savivaldybės teritorijoje veikianti ir daugiausiai Savivaldybės teritorijoje bendruomeninių organizacijų vienijanti organizacija. D. Petrolevičius paaiškina, kad deleguotų ta vienijanti organizacija, kuri mieste turi daugiausiai veikiančių bendruomeninių organizacijų.

V. Raugelė sako, kad dabar jau susikūrė dar viena vienijanti organizacija ir niekas netrukdo ir jai dalyvauti veikloje, todėl tvarką turime nusistatyti tokią, kad nebūtų konflikto. Siūlo atidėti klausimą kitam komiteto posėdžiu, pasikonsultuoti su teisininkais dėl galimybės dalyvauti veikloje kelioms vienijančioms asociacijoms.

NUTARTA:

5.1. Atidėti klausimo svarstymą kitam komiteto posėdžiui.

5.2. Patikslinti sprendimo projektą atsižvelgus į pastabas.

Posėdžio pirmininkas Kazys Bagdonas

Posėdžio sekretorė Lietutė Demidova